b'\n_START_ARTICLE_\n\xc3\x81lava\n_START_SECTION_\nEtimologija\n_START_PARAGRAPH_\nAlava je izgra\xc4\x91ena oko rimskog zdanja zvanog Alba na putu ab Alba Asturica Burdigalam (mogu\xc4\x87e kod dana\xc5\xa1njeg sela Albeniza u blizini Salvatierre/Aguraina), zbog \xc4\x8dega se ponekad tvrdilo da ime mo\xc5\xbeda proizlaziti iz spomenika. Me\xc4\x91utim, prema Kraljevskoj akademiji baskijskog jezika, podrijetlo mo\xc5\xbee biti i drugo: Ime se prvi put na\xc5\xa1lo u muslimanskim ljetopisima iz 8. stolje\xc4\x87a, spominjuci alave\xc5\xa1ke ravnice (\xc5\xa1panjolski: Llanada Alavesa, baskijski:Arabako Lautada), laua na starobaskijskog (danas lautada) s arapskim \xc4\x8dlanom(al + laua), razvija se u \xc5\xa1panjolski \xc3\x81lava i baskijski Araba (tipi\xc4\x8dan razvoj l u r izme\xc4\x91u samoglasnika).\n_START_SECTION_\nStanovni\xc5\xa1tvo\n_START_PARAGRAPH_\nAlava ima 315.525 stanovnika.\n_START_SECTION_\nPovijest\n_START_PARAGRAPH_\nAlava bila naseljena jo\xc5\xa1 u predrimsko doba plemenima Autrigones, Caristios, Varduli i Berones. Rimskom dobu se pripisuju velika nalazi\xc5\xa1ta u najsjevernijem dijelu (Aloria) i sredi\xc5\xa1njem (Iru\xc3\xb1a-Veleia, Arkaia, San Roman)- kuda prolazi cesta Asturica Burdigalam - i u ju\xc5\xbenom (Campezo).Prvi pisani spomen ovog naziva pojavljuje se u 9. stolje\xc4\x87u u Sebastianovom ljetopisu za vrijeme astursko-leonskog kralja Alfonsa III.\n_START_SECTION_\nSukobi s muslimanima\n_START_PARAGRAPH_\nMuslimanski napadi na Alavu su bili vrlo brojni, a Alava je mo\xc5\xbeda podru\xc4\x8dje koje je pretrpjelo najvi\xc5\xa1e od svih pokrajina na iberskom poluotoku._NEWLINE_Godine 767., s Rahmanom I., prema arapskim kronikama , do\xc5\xa1lo je do ekspedicija protiv \xc3\x81lave pod zapovjedni\xc5\xa1tvom Bedra, po\xc4\x8dev\xc5\xa1i , kao i ve\xc4\x87ina od La Rioje i u\xc5\xa1av\xc5\xa1i kroz Pancorbo i ravnicu Miranda._NEWLINE_Godine 791., s Hishamom I. muslimanska vojska pod zapovjedni\xc5\xa1tvom generala Ubaidullaha bin Osmana._NEWLINE_U 792. godini, samo \xc5\xa1to je na prijestoljes stupio Alfonso II. od Asturije, ovaj put su muslimani pod vodstvom generala Abd al- Malik ben Mugith oplja\xc4\x8dkali svu ravnicu. Godine 794., muslimani napadaju na s \xc4\x8delu Abd al-Karimom, ali onda padaju pora\xc5\xbeeni od Alfonsa II. od Asturije u Lutosu, u astrurijskim zemljama._NEWLINE_Godine 796., dogodio se jo\xc5\xa1 jedan napad, u organizaciji pokojnog Hi\xc5\xa1ama I._NEWLINE_Godine 801., na \xc4\x8delu s princom Moawijom, emirovim bratom. Napadaju\xc4\x87i Kastiliju i \xc3\x81lavu muslimanska vojska je pora\xc5\xbeena u klisuri blizu Mirande, u zasjedi koji su pripremili Alavezi, u bitci kod Lapuebla de Arganzon._NEWLINE_Godine 803. Kastiliju i Alavu poga\xc4\x91a jo\xc5\xa1 jedan napad vojske na \xc4\x8delu s jednim od bra\xc4\x87e Ben Mugith. Postoji vrlo malo izvora o tom napadu i vrlo je vjerojatno bio neuspje\xc5\xa1an. Nakon godina mirna i nakon smrti Alhak\xc3\xa9na I., na vlast dolazi Abderrahman II., koji predvodi najnasilniji napad u povijesti Alave, prema arapskim izvorima, prilikom \xc4\x8dega su u\xc5\xa1li kroz jedan tjesnac zvani Guerniq, iza kojeg je bila jedna ravnice gdje ih je do\xc4\x8dekao neprijatelj. Arapske trupe su pale na tim ravnicama. Sva ta mjesta su zatekli pusta jer su njihovi stanovnici pobjegli._NEWLINE_Napad koji se zbio u ljeto 822. Abd al-Karim je napao zemlje Alave plja\xc4\x8daju\xc4\x87i ih. Nakon \xc5\xa1to je primio obe\xc4\x87anje o podre\xc4\x91enju Kastilije i Alave, \' Abd al - Karim se vratio u C\xc3\xb3rdobu uzev\xc5\xa1i brojne taoce za jamstvo. Ovaj stra\xc5\xa1ni pohod utjecao gotovo isklju\xc4\x8divo regiju Alavu._NEWLINE_Jo\xc5\xa1 jednu ekspediciju protiv Alave je opisao arapski povjesni\xc4\x8dar Ibn Hayyan. Spominje se godine 825. kordopska vojna postrojba na \xc4\x8delu s Ubaydom Allahom, koja je u suradnji s Baskima iz Pamplone, tada\xc5\xa1njim saveznicima emira, u\xc5\xa1la u kolovozu u alavesku nizinu dostigav\xc5\xa1i "gore Madchus ili \xc5\xa1tovatelja vatre" gdje je, nakon te\xc5\xa1kih borbi uni\xc5\xa1tila kr\xc5\xa1\xc4\x87anske snage. Te planine koje su im blokirale put i mogu biti se u rasponu od planina Gorbea do masiva Aitzgorri._NEWLINE_Godine 838. pod vodstvom prica Saida i godine 839 pod vodstvom Musa ibn Musa._NEWLINE_Posljednji napad protiv Alave za vrijeme vladavine Alfonsa II. bio je u ljeto 842., u godini smrti ovog asturskog kralja._NEWLINE_Tijekom vladavine Ordo\xc3\xb1o I. Od Asturije, oko godine 854. mogao je biti jo\xc5\xa1 jedan napad protiv Alave, ali nema mnogo pojedinosti o tome. Godine 863. vojska pod vodstvom generala Abd al-Malika ibn al-Abbas napala je i devastirala podru\xc4\x8dje Alave._NEWLINE_Godine 867. princ Al\xe2\x80\x93Hakkam \xc4\x87e opet napasti, zauzev\xc5\xa1i dvorac Guerniq (ili Yarniq), isti iz pohoda godine 823. To\xc4\x8dno mjesto dvorca je nerazja\xc5\xa1njeno. Ne zna se je li bilo na podru\xc4\x8dju sada\xc5\xa1nje luke Azaceta ili na podru\xc4\x8dju izme\xc4\x91u Etxabarri-Ibi\xc3\xb1a i Mi\xc3\xb1ano Mayor, zvane Guernica._NEWLINE_Godine 882. kordopska vojska napada na \xc3\x81lavu po\xc4\x8dev\xc5\xa1i od La Rioje. Poku\xc5\xa1ali su u\xc4\x87i preko utvrde (gradine) Cellorigo , ali ih je grof Vela Jim\xc3\xa9nez odbio, nedugo nakon \xc5\xa1to poku\xc5\xa1aj preko Pancorbo tako\xc4\x91er nije uspio._NEWLINE_Godine 883. ponavljaju se rezultati iz prethodne godine, s istim sudionicima. To je bila posljednja godina cikli\xc4\x8dkih racija._NEWLINE_Alava se rje\xc5\xa1ava stalnih napada, osim Almanzora iz 1000. godine, kada s rekonkvistom i naseljavanjem u vrijeme kralja Alfonsa III. muslimanski napadi kre\xc4\x87u silaznom putanjom.\n_START_SECTION_\nSrednjevjekovno ustrojstvo\n_START_PARAGRAPH_\nU osmom stolje\xc4\x87u \xc3\x81lava je ve\xc4\x87 bila dio Asturskog kraljevstvo od vladavine Fruele I. Asturias , ali tek u devetom stolje\xc4\x87u asturijski monarhija organizira \xc3\x81lavu kao grofoviju, koja ne nestaje do kraja dvanaestog stolje\xc4\x87a, kada je Sancho VI. od Navarre uvodi Alavi nove oblike pravne i politi\xc4\x8dke organizacije i izdavanja povlastica za gradove kao \xc5\xa1to je Vitoria-Gazteiz. Izme\xc4\x91u devetog i jedanaestog stolje\xc4\x87a teritorij koji pokriva dan\xc5\xa1nju Alavu bio je bio dio grofovije Kastilije, koja je pripadala kraljevstvu Le\xc3\xb3n do 932. kada Kastilija se osamostaljuje i kasnije postaje Kraljevstvo Kastilije (oko 1065.) \xc3\x81lava se nakratko pridru\xc5\xbeuje Kastiliji kada se, iskoristiv\xc5\xa1i probleme oko naslje\xc4\x91ivanja, lokalni plemi\xc4\x87 zvani Elyon ili Egly\xc3\xb3n pobunio. Rodrigo de Castilla, prvi grof Kastilje bio je zadu\xc5\xbeen za gu\xc5\xa1enje pobune koja se \xc4\x8dinila gotovom ( 867. ili 868. ) \xc4\x8dak i bez podizanja ma\xc4\x8da. To mo\xc5\xbee biti razlog \xc5\xa1to je od tog trenutka grof Rodrigo tako\xc4\x91er pro\xc5\xa1irio svoju vlast nad Alavom. Iako se njegovo ime ne pojavljuje u dokumentima potpisanim u domenama biskupije Valpuesta , pojavljuje se u darovnici Obarenes (870.), i u pismu alave\xc5\xa1kog samostana San Mill\xc3\xa1n de Salcedo ( 18. travnja 873.), u dolini Cuartango skupa s gospodinom Sarrac\xc3\xadn Mu\xc3\xb1oz, koji je mogao biti Rodrigov poru\xc4\x8dnik za Alavu._NEWLINE_Fernan Gonz\xc3\xa1lez, u kasnom desetom stolje\xc4\x87u postaje grof Kastilje i \xc3\x81lave (oko 931.-944. ) ujedinjuje teritorije i posti\xc5\xbee autonomiju za kastilsku grofoviju. Tijekom ve\xc4\x87eg dijela XII. stolje\xc4\x87a grofovija \xc3\x81lava bit \xc4\x87e povezana s Kraljevinom Navarom, ali godine 1199. kralj San\xc4\x8do VII. od Navare gubi Vitoriju i ve\xc4\x87inu \xc3\x81lave u korist kastiljanskog kralja Alfonsa VIII. U kontekstu rata izme\xc4\x91u Kastilje i Navare bratstvo Arriaga \xc4\x87e zavr\xc5\xa1iti " predav\xc5\xa1i se dobrovoljno " Kastiliji. La Rioja Alavesa, s jezgrom oko grada Laguardije i dalje \xc4\x87e biti dio Kraljevine Navare do kasnog petnaestog stolje\xc4\x87a, kada je, u kontekstu gra\xc4\x91anskog rata u Navari, Kastilja osvojila teritorij.'